ΓΡΑΠΤΗ ΕΡΩΤΗΣΗ P-1446/01

υποβολή: Hiltrud Breyer (Verts/ALE) προς την Επιτροπή

(11 Μαΐου 2001)

Θέμα: Μη εφαρμογή του άρθρου 4, παράγραφος 3 της οδηγίας 90/220

Μπορεί η Επιτροπή να επιβεβαιώσει ότι τόσο αυτή όσο και όλα τα κράτη μέλη έχουν στη διάθεσή τους τις σχετικές δοκιμές προς έλεγχο και εντοπισμό όλων των γενετικά τροποποιημένων ειδών φυτών τα οποία, επί του παρόντος, επιτρέπονται ή κυκλοφορούν σε τρίτες χώρες; (Παρακαλώ να δοθεί συγκεκριμένη απάντηση: ναι ή όχι;)

Μπορεί από την απάντηση της Επιτροπής (26 Μαρτίου 2001) στην ερώτηση της 29ης Ιανουαρίου 2001 (Ρ-0197/01)(1) να συναχθεί το συμπέρασμα ότι, μέχρι αυτή τη στιγμή, η Επιτροπή δε διαθέτει καμία πληροφόρηση για την έκταση των δειγματοληπτικών ελέγχων καθώς και για τα κράτη στα οποία διεξάγονται αυτοί;

Μπορεί από την απάντηση της ΕπιτροπήςMTEXT στο σημείο 4 της προαναφερόμενης ερώτησης να συναχθεί το συμπέρασμα ότι τόσο η Επιτροπή όσο και τα κράτη μέλη δεν είναι, επί του παρόντος, σε θέση να διεξαγάγουν έλεγχο για τον εντοπισμό ενδεχόμενης απαγορευμένης και σκόπιμης διάθεσης γενετικά τροποποιημένων οργανισμών με σκοπό την κυκλοφορία τους στην αγορά;

(1) ΕΕ C 235 E της 21.8.2001, σελ. 153.

Απάντηση της κας Wallstrm εξ ονόματος της Επιτροπής

(22 Ιουνίου 2001)

Η γενετική τροποποίηση ορισμένων ποικιλιών φυτών με βιοτεχνολογικές μεθόδους που είναι επιτρεπτές επί του παρόντος σε μη κοινοτικά κράτη, αφορά έναν περιορισμένο αριθμό χαρακτηριστικών και ρυθμιστικών αλληλουχιών. Οι αλληλουχίες αυτές χρησιμοποιούνται συχνά και είναι γνωστές στην επιστημονική κοινότητα. Με βάση τις γνώσεις αυτές είναι δυνατόν, σε πρώτη φάση, να διαπιστωθεί κατά πόσο ένα προϊόν έχειποστεί γενετική τροποποίηση ή όχι.

Εάν η απάντηση είναι θετική, η γενετική τροποποίηση θα πρέπει να προσδιορισθεί προκειμένου να εξακριβωθεί ότι πρόκειται για εγκεκριμένο γενετικά τροποποιημένο οργανισμό (ΓΤΟ). Για να γίνει αυτό, τα κράτη μέλη μπορούν να χρησιμοποιήσουν τις σχετικές με τις παρεμβληθείσες αλληλουχίες πληροφορίες που περιέχονται στους φακέλους της κοινοποίησης. Εφόσον έχειποβληθεί αίτηση για τη χορήγηση αδείας κυκλοφορίας στην Κοινότητα, και ανεξάρτητα από το αν το προϊόν έχει ήδη εγκριθεί ή η αίτηση εκκρεμεί. Εάν από τις δοκιμασίες που θα διεξαχθούν με τέτοιες αλληλουχίες χαρακτηριστικές μιας δεδομένης γενετικής τροποποίησης, προκύψουν θετικά αποτελέσματα, τότε μπορεί να συναχθεί η παρουσία ενός ΓΤΟ για τον οποίο έχει χορηγηθεί άδεια ήπάρχει αίτηση που εκκρεμεί. Σε περίπτωση που τα αποτελέσματα των δοκιμασιών είναι αρνητικά, ο σχετικός ΓΤΟ ταξινομείται ως μη εγκριθείς ή εν αναμονή κοινοτικής αδείας. Εφόσον απαιτούνται περισσότερα στοιχεία για την αλληλουχία ενός μη εγκεκριμένου ΓΤΟ, θα πρέπει να αναζητηθούν από άλλες αξιόπιστες πηγές.

Η εφαρμογή του Πρωτοκόλλου της Καρθαγένης για την βιοασφάλεια (όχι των ΓΤΟ αλλά μόνο των τροποποιημένων ζώντων οργανισμών, όχι, επί παραδείγματι, του σογιάλευρου) θα θέσει σε λειτουργία έναν επιπλέον μηχανισμό ανταλλαγής πληροφοριών αυτού του είδους. Πέραν τούτου, η ομάδα ειδικού έργου του CODEX που ασχολείται με τα τρόφιμα που παράγονται με βιοτεχνολογικές μεθόδους, προτίθεται να καταρτίσει κατάλογο ή ευρετήριο με όλα τα σχετικά στοιχεία για τις μεθόδους ανίχνευσης και ταυτοποίησης των ΓΤΟ ή των τροφίμων που παρασκευάζονται από ΓΤΟ. Για το σκοπό αυτό έχει συγκροτηθεί ομάδα εργασίας της οποίας προεδρεύει η Γερμανία.

Η ανταλλαγή των σχετικών με τις επιθεωρήσεις και με τα μέτρα ελέγχου πληροφοριών εξασφαλίζεται σε τακτική βάση, επ'ευκαιρία των συνεδριάσεων που πραγματοποιούν οι αρμόδιες αρχέςπό την προεδρία της Επιτροπής.

Πέραν τούτου, η Επιτροπή έχει χρηματοδοτήσει έργο που αφορά την επιβολή της νομοθεσίας για τη σκόπιμη ελευθέρωση ΓΤΟ, με σκοπό την εξασφάλιση κοινής προσεγγίσεως στον τομέα των διεξαγόμενων στα κράτη μέλη δραστηριοτήτων επιθεώρησης και ελέγχου και την αύξηση των άμεσων επαφών μεταξύ των διαφόρωνπηρεσιών επιθεώρησης.

Το Κοινό Κέντρο Έρευνών της Επιτροπής συντονίζει ένα δίκτυο εργαστηρίων ΓΤΟ των κρατών μελών προκειμένου να εξασφαλίσει την ανταλλαγή πληροφοριών όσον αφορά τις μεθόδους δειγματοληψίας και ανίχνευσης των ΓΤΟ και τα αποτελέσματα των ελέγχων που διενεργούνται στα διάφορα κράτη μέλη.

Το γεγονός ότι τα δύο τελευταία χρόνια ανιχνεύθηκαν χαμηλά επίπεδα μη εγκεκριμένων ποικιλιώνποδηλώνει ότι διεξάγονται έλεγχοι στα κράτη μέλη. Στο πλαίσιο των ελέγχων αυτών ανιχνεύθηκαν ίχνη εγκεκριμένων και μη εγκεκριμένων ποικιλιών σε παρτίδες σπόρων παραδοσιακών ποικιλιών βάμβακος, ελαιοκράμβης και αραβοσίτου.